Diari Oficial de la Generalitat Valenciana


Sumari del DOGV 1574, del 27-06-1991 (1991/821883)

ORDRE de 17 de juny de 1991, del Conseller de Cultura, Educació ^ i Ciència, per la qual es regula el desplaçaments de mestres com a conseqüència de la supressió o modificació de llocs de treball en centres públics de Pre-escolar, Educació General Bàsica i Educació Especial en desplegament de l'article 38 del Reial Decret 895/1989, de 14 de juliol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/17/(1)/dof/vci/html**

### Dades del document

Número de DOGV
:   1574

Data del DOGV
:   27-06-1991

Secció del DOGV
:   DISPOSICIONS GENERALS

Número del document
:   1991/821883


Data del document
:   17-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de juny de 1991, del Conseller de Cultura, Educació i Ciència, per la qual es regula el desplaçament de mestres com a conseqüència de la supressió o modificació de llocs de treball en centres públics de Pre-escolar, Educació General Bàsica i Educació Especial, en desplegament de l'article 38 del Reial Decret 895/1989, de 14 de juliol.  
El Reial Decret 895/1989, de 14 de juliol (Butlletí Oficial de l?Estat del 20), pel qual es regula la provisió de llocs de treball en centres públics de Pre-escolar, Educació General Bàsica i Educació Especial, estableix els criteris generals que s'hauran de tenir en compte en els supòsits de supressió o modificació de llocs de treball en els centres, per tal de determinar els mestres que seran desplaçats.  
D'altra banda, la planificació educativa obliga a la revisió anual de les relacions de llocs de treball, l'adequació de les quals està condicionada per les necessitats d'escolarització i per la incorporació progressiva de mestres especialistes.  
Amb la finalitat de determinar les prioritats de desplaçament dels mestres afectats per la supressió o modificació del lloc de treball, es fa necessari fixar els criteris específics i el procediment que regule les dites situacions.  
En virtut d'això, i d'acord amb el que disposa la disposició final sisena del Reial Decret 895/1989, de 14 de juliol,  
ORDENE  
Article primer,  
Quan la variació de la relació de llocs de treball docents d'un centre públic d'Educació Pre-escolar, Educació General Bàsica o d'Educació Especial disminuesca el nombre de llocs, d'una o diverses especialitats i de la modalitat coresponent o requisit lingüístic als mestres amb destinació definitiva, afectats per la supressió o modificació, se'ls aplicarà el que disposa l'article 38 del Reial Decret 1195/1989, de 14 de juliol, i el que preveu aquesta ordre, la qual el desplega.  
Article segon  
En els centres públics d'Educació Pre-escolar, Educació General Bàsica i Educació Especial en què se suprimesquen llocs de treball i, simultàniament, se'n creen d'altres de característiques diferents, aquells es consideraran modificats per aquests, i, en aquest supòsit, s'aplicarà el que preveu l'article 38 del Reial Decret 895/89, de 14 de juliol, qualsevol que en siga el nombre.  
Article terce  
Per a la determinació dels supòsits previstos pel Reial Decret 895/1989, de 14 de juliol, es tindran en compte el nombre i característiques dels llocs de treball de cada centre, indicats en l?Ordre de 2 de maig de 1991, del Conseller de Cultura, Educació i Ciència (DOGV de 3 de juny), i el nombre de professors amb destinació definitiva en els llocs d'iguals característiques, en cada centre, una vegada resolt el concurs general de trasllats i els concursos de llocs de treball de provisió singular, convocats abans de la publicació d'aquesta ordre.  
Una vegada establert això, si el nombre de mestres amb destinació definitiva en llocs d'iguals característiques fos superior al de llocs de treball de les mateixes característiques es procediria conformement als números següents.  
Article quart  
En aquest supòsit, qualsevol mestre amb destinació definitiva en els llocs podrà sol·licitar, voluntàriament, el cessament. El nombre màxim de cessaments que es podrà concedir, per especialitat i modalitat lingüística, serà igual a la diferència entre el nombre de mestres amb destinació definitiva i el nombre de llocs que preveu la relació de llocs de treball del centre, de la corresponent especialitat i requisit lingüístic.  
Article cinquè  
Quan el nombre de sol·licitants de cessament siga superior al definit en el número quart, la preferència en l'adquisició de la condició de cessat es determinarà per la antiguitat major com a definitiu en el centre.  
Als mestres que tenen destinació en un centre per desglossament d'un altre se'ls comptarà la antiguitat, referida al centre d'origen, com a definitius en aquest. Igual tractament es donarà als mestres la destinació immediatament anterior dels quals fou suprimida.  
En cas d'igualtat en l'antiguitat, decidirà el major nombre d'anys de serveis com a funcionari de carrera del cas de mestres, i, en darrer terme, la promoció d'ingrés més antiga, i, dins d'aquesta, el número més baix obtingut.  
Article sisé  
Quan el nombre de sol·licitants de cessament siga igual o inferior al nombre màxim de cessaments definit en el número quart, tots aquests adquiriran, automàticament, la condició de cessats.  
En el cas que el nombre de sol·licitants de cessament siga inferior, l?ordre per a la determinació dels professors que adquireixen la condició de cessats fins completar el nombre previst en el número quart començarà pel mestre que posseesca la destinació definitiva més recent en el centre, en lloc de treball de les mateixes característiques, i, en cas d'empat, es dirimirà de forma inversa a la indicada en l?últim paràgraf del número cinquè.  
Article setè  
Els mestres que hagen adquirit, mitjançant el procediment previst en aquesta ordre, la condició de cessats en un centre, en què no s'haja creat cap Lloc de treball, seran desplaçats del centre.  
Article vuitè  
Els mestres que hagen adquirit, mitjançant el procediment previst en aquesta ordre, la condició de cessats en un Lloc que ha estat modificat, podran obtenir nova adscripció definitiva a aquests Llocs si estan habilitats en l'especialitat i posseeixen, si escau, el requisit lingüístic per a l'exercici d'aquesta.  
La preferència per a l'adscripció es determinarà en la forma assenyalada en el número cinquè. Si no obtenen l'adscripció definitiva, seran desplaçats del centre.  
Article novè  
Els mestres que siguen desplaçats del centre, tant amb caràcter voluntari com forçós, podran acollir-se al que disposen els articles 18 i 26 del Reial Decret 895/1989, de 14 de juliol.  
Article desè  
Els mestres que siguen desplaçats del centre tindran preferència per a ser nomenats amb destinació provisional en el propi centre, en ocasió de vacant.  
Article onze  
Els mestres que siguen desplaçats del centre tindran preferència per a ser nomenats amb destinació provisional en la zona on es troba el centre, en ocasió de vacant. Aquesta preferència està subordinada al dret reconegut en el número anterior.  
Article dotze  
Els mestres que siguen desplaçats del centre tindran preferència per a ser destinats, provisionalment, a qualsevol dels llocs que hagen de ser reglamentàriament provists, amb caràcter provisional, per mestres. Aquesta preferència està subordinada als drets reconeguts en els dos números anteriors.  
Article tretze  
En el termini de cinc dies, comptadors des de l?endemà de la publicació d'aquesta Ordre en el Diari Oficial de la Generalitat Valenciana, els directors territorials de Cultura i Educació faran pública, en el tauler d'anuncis del servei territorial corresponent,. durant un termini de cinc dies, la relació de llocs de treball suprimits i modificats, amb expressió de les característiques d'aquests.  
El servei territorial trametrà al director de cada centre la relació de llocs suprimits que corresponguen a aquest, amb les notificacions individuals adreçades a cada mestre afectat per la dita llista. El director de cada centre lliurarà la notificació a la persona interessada.  
Article catorze  
El mestre afectat que desitge cessar, presentarà, en el servei territorial de Cultura i Educació corresponent, la sol·licitud adreçada al director territorial, segons el model de l'annex 1, en el termini de deu dies naturals, comptadors des de la notificació abans esmentada.  
Article quinze  
l'opció prevista en el número quart podrà ser exercida, igualment, pels mestres als quals els efecte la resolució de la segona fase del concurs general de trasllats.  
Article setze  
La direcció territorial resoldrà en els terminis fixats en aquesta ordre, i convocarà els mestres cessats en el seu àmbit territorial a una acte públic d'adjudicació de destinacions, el dia 4 de setembre.  
En aquest acte es procedirà a l'adscripció prevista en el número vuitè, o, si escau, es determinarà la preferència prevista en els números deu i onze.  
Article disset   
Els interessats podran presentar reclamació, per escrit, davant el director territorial, en el termini dels cinc dies naturals següents al de l'acte públic.  
Article divuit  
Els directors territorials resoldran les reclamacions, dictaran, segons els models dels annexos II i III, les oportunes resolucions individuals de cessament o d'adscripció a un altre lloc, les comunicaran al director del centre i les notificaran als interessats.  
Article dinou  
Els cessaments tindran efecte de 31 d'agost i les adscripcions al nou Lloc, d?1 de setembre.  
Article vint  
Autoritze la Direcció General de Règim Econòmic i de Personal perquè, en l'àmbit de les seues competències, dicte totes les resolucions que calguen per a l'execució del que disposa aquesta ordre.  
Article vint-i-un  
Contra aquesta ordre es podrà interposar recurs de reposició davant el Conseller de Cultura, Educació i Ciència, previ al contenciós-administratiu, d'acord amb el contingut del article 126 de la Llei de Procediment Administratiu, en el termini d'un mes, comptador des de l'endemà de la data de la publicació en el Diari Oficial de la Generalitat Valenciana.  
València, 18 de juny de 1991.  
ANNEX I  
Sol·licitud de cessament  
Sr./Sra.   
amb DNI mestre/a adscrit/a al lloc de  
treball del CP  
 d?   
assabentat/da de la supressió d'un lloc de treball d'iguals característiques al lloc al qual em trobe adscrit/a en el centre,  
OPTE per cessar voluntàriament en el lloc, d?acord amb el que preveu l'article 38.1 del Reial Decret 895/1989, de 14 de juliol (BOE del 20).  
 , a de de 199   
Signatura:  
SR. DIRECTOR TERRITORIAL DE CULTURA 1 EDUCACIO  
ANNEX II  
Resolució de cessament  
Per Ordre del Conseller de Cultura; Educació i Ciència d   
(DOGV ), se suprimeix/en lloc/s de treball en  
el CP d   
Una vegada finalitzat el procediment previst en l'Ordre, de 17 de juny de 1991, del Conseller Cultura, Educació i Ciència, haveu resultat desplaçat d'entre els professors adscrits al lloc de treball objecte de supressió.  
En conseqüència, i d'acord amb el que disposa l'article 38 del Reial Decret 895/89, de 14 de juliol (BOE del 20), aquesta direcció territorial, en virtut de les atribucions que té conferides, ha resolt el cessament de en el lloc de treball   
del CP d   
amb efectes de 31 d'agost de 199   
Contra aquesta resolució, que no esgota la via administrativa, es podrà interposar recurs d'alçada davant el Director General de Règim Econòmic i de Personal, en el termini de quinze dies, comptadors des de la notificació d'aquesta.  
El Director Territorial  
Signat:  
ANNEX III  
Resolució d'adscripció a nou lloc: de treball  
Per Ordre del Conseller de Cultura; Educació i Ciència d   
(DOGV ), se suprimeix/en lloc/s de treball en  
el CP d   
Una vegada finalitzat el procediment previst en l'Ordre, de 17 de juny de 1991, del Conseller de Cultura, Educació i Ciència, i d'acord amb el que disposa l'article 38 del Reial Decret 895/89, de  
14 de juliol (BOE del 20), aquesta direcció territorial, a proposta de la persona interessada, ha resolt adscriure, amb caràcter definitiu, el mestre/a que figura a continuació, al lloc de treball esmentat:  
 - Cognoms   
 - Nom   
 - NRP Nº de llista   
 - Col·legi Públic   
 - Localitat   
 - Zona Educativa   
 - Província   
 - Lloc de treball   
Contra aquesta resolució d?adscripció es podrà interposar recurs d?alçada davant el Director General de Règim Econòmic i de Personal, en el termini de quinze dies, comptadors des de la notificació d'aquesta.  
En , a de de 199   
EL DIRECTOR GENERAL DE CULTURA I EDUCACIO


Còpia Permalink ELI